**SMERNICE ZA APLIKANTE – ORGANIZACIJE CIVILNOG DRUŠTVA (OCD)**

**u okviru javnog poziva za OCD za dostavljanje projektnih predloga unutar Regionalnog programa lokalne demokratije na Zapadnom Balkanu 2 (ReLOaD2)**

Cilj ovih smernica je da pruže jasne i sažete instrukcije svim potencijalnim kandidatima, organizacijama civilnog društva (OCD)[[1]](#footnote-2) koje se prijavljuju za dostavljanje projektnih predloga u skladu sa okvirom javnog poziva.

1. **Kratak opis ReLOaD2**

Regionalni program lokalne demokratije na Zapadnom Balkanu 2 (ReLOaD2) je nastavak projekta finansiran od strane EU – Projekat jačanja lokalne demokratije (LOD, 2009-2016) i naknadno proširenog Regionalnog programa lokalne demokratije na Zapadnom Balkanu (ReLOaD, 2017-2020). Kao i prethodne projekte, ovaj projekat finansira Evropska unija (EU), a sprovodi Razvojni program Ujedinjenih nacija (UNDP) u šest zemalja regiona i to: Albaniji, Bosni i Hercegovini (BiH), Republici Severnoj Makedoniji, Crnoj Gori, Kosovu[[2]](#footnote-3)\* i Srbiji. Ukupna vrednost ReLOaD2 projekta na Kosovu je 1.38 miliona eura.

Sveukupni cilj projekta je jačanje participativne demokratije i EU integracija na Zapadnom Balkanu, putem osnaživanja civilnog društva i podsticanja mladih na aktivno sudelovanje u procesu donošenju odluka, te unapređenja poticajnog pravnog i finansijskog okruženja za civilno društvo.

Specifični cilj projekta je jačanje partnerstava između lokalnih vlasti i civilnog društva na području Zapadnog Balkana, širenjem uspešnog modela transparentnog projektnog finansiranja OCD (LOD[[3]](#footnote-4) metodologija) iz budžeta jedinica lokalne samouprave, usmereno ka većem građanskom učešću i učešću mladih u procesima donošenja odluka i unapređenju pružanja usluga u lokalnim zajednicama.

Na Kosovu, u programu ReLOaD2 angažovane su sledeće opštine, na osnovu konkurencije putem podnošenja prijava: Dragaš, Kosovo Polje, Južna Mitrovica, Podujevo, Orahovac, Srbica i Štrpce.

**Sveukupni cilj javnog poziva za predloge projekata OCD i prioriteti javnog poziva**

Opština Dragaš i UNDP objavljuju javni poziv za OCD u cilju daljeg jačanja partnerskih odnosa između organizacija civilnog društva (OCD) i lokalnih organa vlasti izgradnjom svesnosti o značaju međusobne saradnje i podsticanju održivog dijaloga radi pružanja boljih usluga lokalnoj zajednici. Tematske oblasti koje su u fokusu programa ReLOaD2 su: socijalne usluge za ugrožene grupe, socijalna inkluzija, rodna ravnopravnost, zaštita životne sredine, ljudska prava, itd.

**Unutar ovog poziva, OCD sa celog Kosova mogu da predaju projektne predloge, ali prioritet će biti dat OCD koje rade u opštini Dragaš.**

Zajednički određene prioritetne oblasti opštine Dragaš za ovaj javni poziv su sledeće:

**1. Povećanje ekonomskog razvoja kroz promociju turizma**

1.1 Podizanje potencijala ruralnih područja za razvoj lokalnog biznisa;

1.2 Podizanje potencijala ruralnih područja za razvoj turističkih aktivnosti;

1.3 Podrška tradicionalnim zanatima i promocija proizvoda iz ruralnih područja;

1.4 Promovisanje kulturne raznolikosti uvođenjem tradicionalnih nošnji i običaja.

**2. Promovisanje i zaštita kulturnog nasleđa i životne sredine**

2.1 Podizanje svesti o značaju vrednosti i razvoja prirodnih resursa;

2.2 Podizanje svesti u promovisanju zaštite životne sredine;

2.3 Jačanje uloge i aktivizma mladih u promovisanju tradicionalnih vrednosti;

2.4 Promovisanje kulturnih razlika i njihovog doprinosa bogatijem društvu.

**3. Promocija i podrška žena i mladih u procesima donošenja odluka**

3.1 Promovisanje aktivnosti na aktivnom učešću žena i mladih u radu lokalnih vlasti;

3.2 Podizanje svijesti žena i mladih o njihovom doprinosu u razvoju demokratskih vrednosti;

3.3 Podržati obuke, kampanje koje imaju za cilj osnaživanje žena i mladih da se njihov glas čuje;

3.4 Promovisati jednaka prava bez obzira na pol, godine, etničku pripadnost u društvu.

Projektne ideje navedene u okviru glavnih prioriteta su primeri mogućih projekata, ali nisu ograničeni na druge projektne ideje u korelaciji sa glavnim prioritetnim oblastima (bold tekst).

Sredstva će biti dodeljena onim OCD sa projektima koji doprinose rešavanju jednog ili više ovih prioriteta, generalno u skladu sa kriterijumima i drugim uslovima postavljenim za ovaj javni poziv.

1. **Fondovi (grantovi) koji su na raspolaganju za projekte**

Ukupan planirani iznos za ovaj poziv je do 60,000.00 evra (30% od navedenog iznosa je finansijski doprinos opštine Dragaš), dok vrednost grantova koji se dodeljuju u okviru ovog javnog poziva mora biti između sledećih minimalnih i maksimalnih iznosa:

* Minimalni iznos: 5,000.00 evra
* Maksimalni iznos: 15,000.00 evra

Trajanje odobrenih projekata može biti od 6 do 9 meseci, od avgusta 2022. do aprila 2023. godine.

**Podnosilac može podneti najviše jedan projektni predlog unutar ovog opštinskog poziva.**

**Napomena:** Grantovi koji se dodele u okviru ovog poziva mogu da finansiraju administrativne troškove[[4]](#footnote-5) i troškove osoblja maksimalno do 30% od ukupnog budžeta. Ukupan iznos koji je dodeljen za nabavku opreme i za radove na rekonstrukciji ne može kumulativno prelaziti 30% od ukupnog budžeta. Preostali minimum od 40% od iznosa fondova treba da se predvidi za ostale projektne aktivnosti.Opština i UNDP zadržavaju pravo da ne dodele sve raspoložive fondove u slučaju da dostavljeni predlozi projekata OCD ne ispunjavaju kriterijume.

1. **Opšte informacije o pozivu za projektne predloge**

**Obavezna projektna dokumentacija** treba da sadrži sledeća dokumenta i dostavlja se u jednom elektronskom primerku (na USB elektronskom mediju):

### Predlog projekta (Word format - Aneks 1),

### Pregled budžeta (Excel format - Aneks 2),

### Matrica logičkog okvira (Word format – Aneks 3),

### Plan aktivnosti i promocije (Excel format – Aneks 4),

**Dodatni dokumenti** su takođe važan deo projektne dokumentacije i moraju se dostaviti kako bi se projektni predlog mogao proceniti. Dodatna dokumentacija se dostavlja **na istom elektronskom mediju (USB) u označenom folderu po nazivom „Dodatna dokumentacija**“ i treba da sadrži sledeće:

* Skenirana kopija Statuta organizacije (za OCD koja vodi projekat kao i za ostale projektne partnere, ako ih ima),
* Skenirana kopija važeće potvrde fiskalnog broja (za OCD koja vodi projekat kao i za ostale projektne partnere, ako ih ima);
* Popunjen, potpisan i skeniran **obrazac administrativne identifikacije** (Aneks 5),
* Popunjen, potpisan i skeniran **obrazac finansijske identifikacije** (Aneks 6),
* Popunjenu, potpisanu i skeniranu **Izjavu o podobnosti** (Aneks 7),
* Skenirana kopija godišnjeg narativnog izveštaja organizacije za prethodnu godinu; (osim ako je organizacija osnovana u ovoj tekućoj godini),
* Popunjena, potpisana i skenirana Izjava o partnerstvu (definišu je podnosioci prijave ili na osnovu prethodno definisanog formata u Aneksu 8),
* Popunjena, potpisana i skenirana Izjava o dvostrukom finansiranju (Aneks 9)
* Skenirana kompletirana Lista za proveru (Aneks 10).

**Sledeća dokumentacija mora se priložiti u štampanom formatu u istoj koverti gde se nalazi USB (elektronski mediji):**

* Overena kopija važećeg sertifikata o registraciji organizacije (OCD) na Kosovu (za OCD koja vodi projekat kao i za druge partnere na projektu, ako ih ima)
* Kopija završnog godišnjeg finansijskog izveštaja za prethodnu godinu (bilans stanja i bilans uspeha); osim ako organizacija nije osnovana u tekućoj godini.

U slučaju odobrenja projektnog predloga OCD, biće zahtevani originalni dokumenti.

1. **Ko može da se prijavi?**

Podobni kandidati su:

* Ne profitne organizacije civilnog društva osnovane na Kosovu; i
* OCD sa radnim iskustvom u opštini Dragaš, u najmanje jednom od prioriteta poziva.

Kandidati će biti isključeni iz učestvovanja u javnom pozivu i šemi grantova ukoliko su, u vreme podnošenja projektnih predloga, predstavnik OCD:

* u konfliktu interesa, naročito ako:
* je opštinski zvaničnik/predstavnik OCD član bilo kakve strukture organizacije koja podnosi prijavu, odbora direktora, itd.;
* je opštinski službenik koji je zaposlen sa punim radnim vremenom u opštini predviđen da bude uključen u projekat sa punim ili skraćenim radnim vremenom;
* projekat predviđa direktne ili indirektne finansijske beneficije za opštinskog zvaničnika/predstavnika OCD preko izabranih i finansiranih OCD gde je zaposlen njihov bračni partner, deca, rođaci;
* je OCD koja se prijavljuje na bilo koji način povezana sa javnim službenicima, članovima komisije za evaluaciju, itd.;
* Proglašen krivim za davanje lažne informacije ugovornoj strani (Program ReLOaD2) koja je preduslov za učestvovanje u javnom pozivu ili ako kandidati ne dostave tražene informacije,
* Su pokušali da pribave poverljive informacije, vršili uticaj na komisiju za evaluaciju ili ovlašćenu ugovornu stranu tokom javnog poziva i/ili procesa evaluacije.
1. **Partnerstva i kvalifikovanost partnera**

Kandidati mogu da podnesu prijavu individualno ili kao konzorcijum sa drugim OCD.

***Partnerske organizacije***

Pogodni projektni partneri moraju ispunjavati iste kriterije pogodnosti kao glavni aplikant uz izuzetak iskustva u opštini (pogledajte odeljak „**Ko može da se prijavi’’**). Partneri podnosioca prijave učestvuju u dizajnu i implementaciji projekta. Troškovi koje oni naprave potpadaju pod ista pravila kao i oni koje naprave sami podnosioci.

Kada se prijavljuje u partnerstvu, podnosilac će biti vodeća organizacija, a ako bude izabran, kao ugovorna strana (korisnik), preuzeće sve zakonske i finansijske obaveze za implementaciju projekta.

**Izjava o partnerstvu mora se popuniti korektno i dostaviti zajedno sa prijavom**. Format partnerstva mora da sadrži detalje o svim uključenim OCD-ima i sporazumima o partnerstvu koji definišu prirodu saradnje. Preporučuje se da se koristi forma Izjave o partnerstvu iz Aneksa 8.

**NAPOMENA:** **OCD** **sa sedištem u opštini Dragaš i koje imaju radno iskustvo u opštini Dragaš, ohrabruju se da se prijave.**

**OCD moraju dokazati/dokumentovati svoje radno iskustvo ili u suprotnom neće biti razmatrane za finansiranje; (imaće priliku da daju ove informacije u aplikacijskom paketu/Aneksu 1. Predlog projekta, objašnjavajući njihovu usklađenost sa ovim kriterijumom kroz pružanje relevantnih izveštaja, planova rada itd. ako je primenjivo).**

***Saradnici***

Druge organizacije i/ili institucije koje su neophodne kako bi se osigurala uspešna realizacija projekta mogu biti uključene u projekat (npr. škole, zabavišta, muzeji, itd.). Ove organizacije, institucije kao saradnici, mogu dati doprinos u realizaciji projektnih aktivnosti, ali ne smeju imati bilo kakav finansijski ili drugi interes iz projekta, tj. biti korisnici sredstava koja se dodeljuju putem ovog javnog poziva.

1. **Lokacije**

Odobreni projekti se moraju implementirati isključivo na teritoriji opštine Dragaš i u korist njenih građana.

1. **Vrste projekata**

Odobreni projekti OCD moraju biti pripremljeni u skladu sa javnim pozivom i definisanim prioritetima. Projekti OCD trebaju biti kreirani kao odgovor na specifične potrebe u lokalnim zajednicama i za konkretne ciljne grupe identifikovane projektom. Za lakšu referencu, u nastavku je lista primera akcija podrške u okviru svake definisane prioritetne oblasti poziva:

1. **Povećanje ekonomskog razvoja kroz promociju turizma**

npr. OCD radi sa lokalnim vlastima/biznisima u cilju promocije turističkih lokacija, mogućnosti koje opština nudi

**2. Promovisanje i zaštita kulturnog nasleđa i životne sredine**

npr. OCD sprovodi aktivnosti za građane i relevantne aktere o zelenijoj životnoj sredini i lokalnom obrazovanju o kulturnom postojanju.

 **3. Promocija i podrška žena i mladih u procesima donošenja odluka**

npr. OCD pruža neophodne veštine obuke za osnaživanje učešća žena i mladih u radu lokalnih institucija.

Redovne aktivnosti OCD koja se prijavljuje ili projektnog partnera nisu prihvatljive za ova javni poziv. Ovo se odnosi na aktivnosti koje OCD sprovodi na redovnoj osnovi svake godine (npr. ako OCD vodi ustanovu za dnevnu negu, onda bi podrška za tu aktivnost bila smatrana za redovnu aktivnost. Međutim, ako OCD predloži aktivnosti koje imaju za cilj da prošire njihov rad kroz dovođenje većeg broja korisnika/novom grupom korisnika, ili ipak predloži drugačiji i novi set aktivnosti sa postojećim korisnicima dnevnog centra, onda to nije redovna aktivnost i može da se finansira).

**Sledeće aktivnosti nisu prihvatljive:**

* Individualna sponzorstva za učestvovanje na radionicama, seminarima, konferencijama, kongresima;
* Individualne školarine za studije ili kurseve obuke;
* Povremene konferencije (osim ako je potrebno za uspešnu implementaciju projekta);
* Kupovina opreme za radove na rekonstrukciji ili rehabilitaciji (osim ako je neophodno za uspešnu implementaciju projekta, a čak i tada ne sme da pređe maksimalno 30% od ukupnog budžeta projekta);
* Finansiranje projekata koji su već u toku ili su finalizovani;
* Projekti za isključivu korist pojedinaca;
* Projekti za podršku političkim partijama;
* Dodeljivanje humanitarne pomoći;
* Dodeljivanje grantova trećoj strani;
* Projekti koji uključuju određene zdravstvene usluge koje su već pokrivene kroz sistem

zdravstvene zaštite.

Ukoliko iznad navedene aktivnosti čine okosnicu projekta, evaluaciona komisija će projekte diskvalifikovati.

Evaluaciona komisija će po sljedećim osnovama diskvalifikovati projekte koji nisu u skladu sa javnim pozivom:

• Projekti koji traju kraće ili duže od predviđenog trajanja projekata po ovom javnom pozivu, kraće od 6 ili duže od 9 meseci u periodu od avgusta 2022. do aprila 2023. godine;

• Projekti čiji je zahtevani budžet ispod minimuma 5,000.00 evra ili preko maksimuma 15,000.00 evra;

• Projekti koji se ne provode na teritoriji opštine Dragaš i nisu za stanovnike opštine Dragaš;

• Projekti koji imaju diskontinuitet u realizaciji aktivnosti (jedan ili više meseci u toku trajanja projekta nisu predviđene aktivnosti na projektu);

• Projekti čiji budžet nije u skladu sa pravilima ovog javnog poziva.

1. **Broj projektnih predloga i grantova po jednom podnosiocu**

Podnosilac može podneti najviše jedan projektni predlog, koji sadrži svu potrebnu dokumentaciju. Isti aplikant se može prijaviti na maksimalno 2 opštinska poziva u okviru ReLOaD-a. Maksimalni iznos sredstava koji se može dodeliti OCD aplikantu za trajanje projekta ReLOaD2 do decembra 2024. godine, ne može biti veći od 30,000.00 evra.

1. **Gde i kako preuzeti i podneti dokumentacioni set za prijavljivanje**

Sve informacije i elektronska verzija celog paketa prijavne dokumentacije može se naći na sledećim adresama: [www.ks.undp.org](http://www.ks.undp.org), te na službenoj web adresi opštine <https://kk.rks-gov.net/dragash/>

Dokumentacija za javni poziv u Opštini Dragaš može se pribaviti od **26. maja 2022. do 06. jula 2022. godine.**

Dokumenta za prijavljivanje mogu se dobiti:

1. Slanjem zahteva za prijavu sa nazivom zainteresovane OCD na e-mail adresu: nexhat.tershnjaku@rks.gov.net, ili lično, na adresi:

***Zgrada Doma kulture II sprat,***

***Uprava za kulturu, omladinu i sport***

***22000, Dragaš***

1. Elektronska verzija dokumentacije za podnosioce može se preuzeti na:

Internet stranici opštine (<https://kk.rks-gov.net/dragash/>);

Internet stranici UNDP ([www.ks.undp.org](http://www.ks.undp.org)) i

<https://kosovofunding.org>

1. Ili ličnim preuzimanjem USB-a sa svim aplikacionim formama tokom informativnog sastanka **’’Otvoreni dani“ koji se održava 26. maja 2022. godine**.

Prijavni set čini jedan elektronski primerak (USB) na kojem se nalaze odvojeno obavezna i dodatna dokumentacija i tražene štampane kopije. Elektronski primerak (USB) sa svim potrebnim dokumentima za prijavu potrebno je dostaviti u zatvorenoj koverti sa preporučenom poštom ili lično u Opštini Dragaš tokom radnih dana (ponedeljak – petak), u periodu od 08,00 do 15,00 sati, sa naznakom za ReLOaD2 projekat na adresi:

 ***Zgrada Doma kulture II sprat,***

***Uprava za kulturu, omladinu i sport***

***22000, Dragaš***

Rok za dostavljanje prijava je **06. jul 2022.** u 15:00 časova. Prijave koje budu pristigle posle navedenog roka biće razmatrane samo ako poštanski pečat pokazuje da je datum slanja bio pre isteka zvaničnog roka.

Prijave koje budu poslate bilo kojim drugim sredstvima (npr. e-maila) ili isporučene na druge adrese **neće biti uzete u razmatranje**.

Spoljna strana koverte mora sadržati naziv javnog poziva za projektne predloge, pun naziv i adresu podnosioca prijave, pun naziv projekta i reči: **„Ne otvarati pre zvaničnog otvaranja“.** Opština će voditi evidenciju o svim primljenim projektnim predlozima OCD i izdavaće odgovarajuće potvrde.

Pre podnošenja pune prijave, savetuje se da OCD potvrde da je zahtevana dokumentacija/prijava kompletirana. To se radi popunjavanjem Spiska za proveru (Aneks 10) koji je sastavni deo aplikacije.

1. **Dodatne informacije**

***Informativne sesije (otvoreni dani)*** održaće se u Opštini **Dragaš 26. maja 2022 i nastaviće sa istog dana obukom o Upravljanju Projektnim Ciklusom (UPC), kao i 27. i 30. maja 2022.** **u skupštini opštine, sa početkom u 10:00 časova.**

Svrha obuke je da se ojačaju kapaciteti organizacija za dizajniranje i implementaciju projekata koji doprinose lokalnom razvoju i pružanju usluga, te da se primene veštine neophodne za razvoj projektne ideje, efektivno pisanje projekta, praćenje i procenu projektne realizacije kroz praktičan rad. U slučaju velikog interesovanja OCD, sesije će biti ponovljene. Pravila i propozicije javnog poziva biće predstavljeni na svakoj sesiji zajedno sa prezentacijom čestih grešaka koje OCD čine kada se prijavljuju. Informativne sesije će se održavati tokom trajanja javnog poziva.

Obuka upravljanjem projektnim ciklusom (UPC) za OCD biće organizovana sa fokusom na pripremi projekta (prijava za projekat, budžet, lokalni okvir i plan aktivnosti).

Tokom trajanja ***javnog poziva*** *biće obezbeđena* ***podrška eksperta/mentora***. Pomoć će biti otvorena i javna, dok će raspored, uključujući i datum i vreme, biti objavljeni na Internet stranici Opštine. U svrhu transparentnosti zapisnici sa održanih sastanaka sa mentorom će biti objavljeni na stranici Opštine Dragaš. Na ovaj način će se omogućiti da informacije budu dostupne za OCD koje nisu bile u mogućnosti da prisustvuju sastancima sa mentorom.

Pored ovoga, sva pitanja koja se odnose na javni poziv mogu se podneti putem e-maila na sledeću adresu: registry.ks@undp.org sa napomenom o javnom pozivu. Pitanja se mogu podnositi do **01. jula 2022.** godine, a odgovori će biti dati u roku od tri (3) radna dana od datuma prijema pitanja. U svrhu transparentnosti, svi odgovori biće objavljeni na Internet stranici UNDP ([www.ks.undp.org](http://www.ks.undp.org)).

Takođe, na web stranici Opštine i UNDP-a za vreme trajanja javnog poziva biće objavljen dokument „Često postavljena pitanja“ zajedno sa ostalim dokumentima Javnog poziva. Dokument je namenjen za dodatnu pomoć aplikantima kako bi imali uvid u prethodno postavljena pitanja koje su aplikanti imali tokom ranijih poziva.

1. **Evaluacija i izbor projektnih predloga**

Prijava će biti ocenjivana u skladu sa sledećim:

(1) Administrativni kriterijumi:

* Prijava je popunjena u skladu sa Spiskom za proveru;
* Projektna dokumentacija je dostavljena na traženom načinu u elektronskoj kopiji (USB memorija) i odštampani primerci traženih formi;
1. Uslovi koji se odnose na OCD koja podnosi prijavu, partnera i aktivnosti:
* Potvrda da podnosilac prijave, partner (i članovi, ako ih ima), kao i aktivnosti, ispunjavaju uslove postavljene u poglavljima 3,4,5, 6, 7, 8 i 9.

(3) Evaluacija kvaliteta dizajna projekta i finansijska evaluacija:

Ocena kvaliteta dizajna projekta, uključujući i predloženi budžet, obavljaće se u skladu sa kriterijumima postavljenim u Tabeli za evaluaciju koja je sastavni deo ovog dokumenta.

Postoje dve vrste kriterijuma za evaluaciju: **kriterijumi za selekciju** i **kriterijumi za dodeljivanje fondova**.

Cilj **kriterijuma za selekciju** je ocenjivanje finansijskih i operativnih sposobnosti kandidata kako bi se osiguralo da oni:

* Imaju stabilne i dovoljne fondove za svoje redovne aktivnosti tokom čitavog perioda implementacije projekta;
* Poseduju profesionalni kapacitet i neophodne kvalifikacije za uspešnu implementaciju projekta. Isto važi i za partnere podnosilaca prijave.

**Kriterijumi za dodeljivanje fondova** obezbeđuju da se kvalitet podnetih projekata ocenjuje na osnovu definisanih prioritetnih oblasti i da fondovi budu dodeljeni na bazi aktivnosti koje dovode do maksimuma generalni uticaj ovog javnog poziva. Kriterijumi se odnose na značaj predloženog projekta, usklađenost projekta sa ciljem javnog poziva i prioritetnim oblastima, kvalitet projekta, očekivane rezultate, održivost projekta i isplativost traženih fondova.

***Sistem bodovanja:***

Kriterijumi za bodovanje podeljeni su na odeljke i pod-odeljke. ***Svaki pod-odeljak mora da se ocenjuje ocenama između 1 i 5 na sledeći način: 1 = veoma loše; 2 = loše; 3 = prikladno; 4 = dobro; 5 = veoma dobro.*** Svaki član komisije popunjava individualnu tabelu za ocenjivanje, i svi članovi potpisuju zbirnu tabelu za evaluaciju za svaki projektni predlog. Rangiranje projektnih predloga se obavlja tako što je prvi rangirani projekat onaj koji ima najveći broj bodova, za njim sledi projekat sa sledećim najvećim brojem bodova, pa sve do predloga sa najmanjim brojem poena.

Samo projekti sa zbirom od 50 i više biće uzeti za dalje razmatranje, pošto predlozi sa zbirom manjim od tog praga bodova ne ispunjavaju standarde.

Da bi se uzeli u obzir za finansiranje, projekti sa budžetima iznad 10.000 evra moraju da dobiju 75 ili više bodova tokom procesa evaluacije. Odluka o odobrenju grantova zasniva se na ukupnom broju projekata koji se mogu finansirati u okviru raspoloživih sredstava. Ove granice su postavljene kako bi se definisao minimalni kvalitet projektnih predloga i osigurala najbolja vrednost za novac.

**Tabela za evaluaciju**

|  |  |  |
| --- | --- | --- |
| **Sekcija** | **Maksimalan broj bodova** | **Ukupan rezultat** |
| **1. Institucionalni i operativni kapacitet** | **15** |  |
| 1.1 Da li aplikant i partneri imaju dovoljno **iskustvo u upravljanju projektima**?  | 5 |  |
| 1.2 Da li aplikant i partneri imaju dovoljne **stručne kapacitete i dokazano iskustvo u opštini**? (posebno poznavanje pitanja na koje se projekt odnosi i demonstracija radnog iskustva[[5]](#footnote-6)) | 5 |  |
| 1.3. Da li aplikant i partneri imaju dovoljne **upravljačke kapacitete i** da li je upravljačka struktura jasno definisana?(uključujući osoblje, opremu i sposobnost za upravljanje budžetom projekta)?  | 5 |  |
| **2. Relevantnost** | **25** |  |
| 2.1. Koliko je projekt relevantan u odnosu na **cilj** i jedan ili više **prioriteta** javnog poziva?Napomena: ocena 5 (veoma dobro) može se dobiti samo ako se projekt odnosi barem na **jedan od prioriteta.** | 5 |  |
| 2.2 Koliko su jasno definisani i strateški odabrani oni koji su uključeni u projekt (posrednici, krajnji korisnici, **ciljne grupe**)? | 5 |  |
| 2.3 Da li su **potrebe ciljne grupe** i krajnjih korisnika jasno definisane i da li im projekt prilazi na pravi način?  | 5 |  |
| 2.4 Da li projekt poseduje **dodatne vrednosti**, kao što su inovativan pristup, modeli dobre prakse? | 5 |  |
| 2.5 Da li projekat uključuje zagovaranje za ugrožene grupe? (promocija jednakosti polova i osnaživanje žena, zaštita prirodne sredine, inter-etnička saradnja, omladina itd.) | 5 |  |
| **3. Metodologija** | **20** |  |
| 3.1 Da li su **plan aktivnosti** i predložene **aktivnosti** odgovarajuće, praktične i dosledne ciljevima i očekivanim rezultatima? | 5 |  |
| 3.2 Koliko je konzistentan celokupan dizajn projekta? (naročito, da li odražava analizu uočenih problema, moguće spoljne faktore ) | 5  |  |
| 3.3 Da li je nivo **uključenosti i angažovanje partnera u realizaciji** projekta zadovoljavajući? Napomena: ukoliko nema partnera, ocena će biti **1** | 5 |  |
| 3.4 Da li projekt sadrži **objektivno merljive indikatore** rezultata aktivnosti? | 5 |  |
| **4. Održivost**  | **25** |  |
| 4.1 Da li će aktivnosti predviđene projektom imati **konkretan uticaj** na ciljne grupe?  | 5 |  |
| 4.2 Da li će projekt imati **višestruki uticaj**? *(uključujući mogućnost primene na druge ciljne grupe ili implementaciju u drugim sredinama i/ili produžavanje efekata aktivnosti kao i razmene informacija o iskustvima postignutih tokom implementacije projekta)* | 5 |  |
| 4.3 Da li su očekivani rezultati predloženih aktivnosti institucionalno **održivi?** *(Da li će strukture koje omogućuju da se aktivnosti nastave postojati na kraju projekta? Da li će postojati lokalno “vlasništvo” nad rezultatima projekta?)* | 5 |  |
| 4.4 Da li su očekivani rezultati predloženih aktivnosti **održivi**? (*kakav će biti strukturalni uticaj sprovedenih aktivnosti – npr. da li će doći do poboljšanja pravnih okvira, metoda i pravila ponašanja, itd.)?* | 5 |  |
| 4.5 Da li je verovatno da će očekivani dugoročni rezultati imati uticaja na lokalne ekonomske uslove i/ili kvalitet života u ciljnim oblastima? | 5 |  |
| **5. Budžet i racionalnost troškova** | **15** |  |
| 5.1 Da li je odnos između procenjenih troškova i očekivanih rezultata zadovoljavajući? | 5 |  |
| 5.2 Da li su predloženi troškovi **neophodni** za implementaciju projekta?  | 5 |  |
| 5.3 Budžet- da li je budžet jasan i da li uključuje i narativni deo? (omogućena opravdanost za tehničku opremu)- da li je zadovoljen princip prema kome administrativni i troškovi osoblja ne prelaze 30% ukupnih troškova?- da li je budžet rodno osetljiv?- gde je primenjivo, da li su priložene biografije i opisi radnih mesta? | 5 |  |
| **Ukupan broj bodovanja** | **100** |  |

**Napomena za odeljak 1 tabele za evaluaciju – Finansijski i operativni kapacitet podnosioca prijave**

U slučaju da je ukupan broj bodova iz odeljka 1 manji od 10, projektni predlog će biti isključen iz daljeg procesa evaluacije, pošto organizacija nema minimum kapaciteta da obezbedi kvalitetnu implementaciju predloženog projekta.

**Napomena za odeljak 2. Relevantnost**

U slučaju da je ukupan broj bodova u odeljku 2 niži od 18, projektni predlog će biti isključen iz daljeg razmatranja pošto rezultat ukazuje da, mada kandidat ispunjava finansijske i operativne kapacitete, koncept projekta nije relevantan ili nije na liniji sa prioritetima javnog poziva, ili se pak projekat ne bavi potrebama lokalne zajednice.

**Obaveštenje o rezultatima javnog poziva**

Svi prijavljeni kandidati, bilo da su njihovi projektni predlozi odobreni za finansiranje ili odbijeni, biće obavešteni u pisanoj formi o rezultatima u roku od 30 dana od zatvaranja javnog poziva. Rezultati će biti objavljeni na Internet stranici Opštine Dragaš (<https://kk.rks-gov.net/dragash/>), opštinskoj oglasnoj tabli i na Internet stranici UNDP ([www.ks.undp.org](http://www.ks.undp.org)). Odluka o odbijanju projektnih predloga biće doneta ukoliko:

* OCD, ili jedan ili više partnera, ne ispunjava kriterijume javnog poziva;
* Projektne aktivnosti nisu prihvatljive (npr. predložene aktivnosti idu dalje i izvan opsega javnog poziva, trajanje projekta premašuje maksimalni dozvoljeni vremenski period ili je manji od minimalnog, traženi iznos fondova prelazi maksimalnu sumu, ili je niži od minimuma, itd.);
* Projektni predlog nije relevantan; finansijski i operativni kapacitet kandidata nisu dovoljni, ili su projekti koji su izabrani za finansiranje bili bolji (dobili su više bodova);
* Kvalitet projektnih predloga bio je tehnički i finansijski slabiji u poređenju sa projektima izabranim za finansiranje.

**Uslovi u vezi sa implementacijom projekta OCD nakon formalnog odobrenja**

Nakon donošenja odluke o dodeli sredstava (granta), organizaciji civilnog društva čiji je projekt odobren, od strane UNDP-a će biti ponuđen odgovarajući ugovor za implementaciju projekta. Organizacije civilnog društva, čiji projekti budu odobreni, će biti obavezne da predlog projekta, pregled budžeta, logički okvir rada i plan aktivnosti prevedu na engleski jezik te dostave UNDP-u u elektronskoj formi pre potpisivanja ugovora. Pre potpisivanja ugovora UNDP projekat ReLOaD2 Kosovo ima pravo da zatraži od organizacije civilnog društva da izvrši određene izmene na projektnom predlogu kako bi bili u skladu sa pravilima i procedurama implementacije projekta ReLOaD2 KOS u partnerskim opštinama.

**LISTA PRILOGA**

**Prilog 1** Projektni predlog

**Prilog 2** Pregled budžeta

**Prilog 3** Logički okvir rada

**Prilog 4** Plan aktivnosti i promocije

**Prilog 5** Administrativni podaci o aplikantu

**Prilog 6** Finansijska identifikaciona forma

**Prilog 7** Izjava o podobnosti

**Prilog 8** Izjava o Partnerstvu (ako postoji)

**Prilog 9** Izjava o nepostojanju dvostrukog finansiranja (u slučaju primene)

**Prilog 10** Lista za proveru

**Aneks 11** Ciljevi održivog razvoja (SDG)

**Napomena o SDG:** Dokument „Ciljevi održivog razvoja“ (Aneks 11) je informativnog karaktera za organizacije civilnog društva s namjerom da se OCD projektni ciljevi lakše odrede i povežu sa globalnim ciljevima održivog razvoja.

1. Kao što je navedeno u Kodeksu dobre prakse Saveta Evrope (SE) za civilno učestvovanje u procesu odlučivanja1, izraz „građansko učestvovanje“ odnosi se na NVO i „organizovano civilno društvo, uključujući ovde i volonterske grupe, ne-profitne organizacije, asocijacije, fondacije, dobrotvorne organizacije, kao i geografske ili na interesu zasnovane zajednice i grupe za zagovaranje“ koje aktivno doprinose razvoju i realizaciji demokratije i ljudskih prava [↑](#footnote-ref-2)
2. \* Za UNDP, Kosovo se spominje u kontekstu Rezolucije Saveta bezbednosti Ujedinjenih nacija 1244 (1999). Za Evropsku uniju, ova oznaka se koristi bez ikakvih predrasuda o poziciji statusa, i u skladu je sa Rezolucijom Saveta Bezbednosti UN 1244/99 i mišljenjem Međunarodnog suda pravde o kosovskoj Deklaraciji o nezavisnosti. [↑](#footnote-ref-3)
3. <https://www.ks.undp.org/content/kosovo/en/home/operations/projects/poverty_reduction/regional-programme-on-local-democracy-in-the-western-balkans--re.html> [↑](#footnote-ref-4)
4. Opšti i administrativni troškovi obuhvataju sve troškove koji nisu iz prodaje. U ove troškove spadaju plate rukovodstva, računovodstvene takse i ostali troškovi koji služe za vođenje projekta. [↑](#footnote-ref-5)
5. Dokument o radnom iskustvu podrazumeva dostavljanje godišnjih narativnih izveštaja uključujući finansijske, radne planove, materijale za vidljivost ili drugu prateću dokumentaciju o sprovedenim aktivnostima u određenoj opštini. [↑](#footnote-ref-6)